**Haapalan alakoulun järjestyssäännöt (lukuvuosi 2023-2024)**

Järjestyssääntöjen tavoitteena on edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä. Järjestyssäännöt ovat voimassa kouluaikana, koulumatkoilla sekä kaikissa koulun järjestämissä tilaisuuksissa. (Perusopetuslaki 29§)

**Yleistä:**

1.Noudatan yhteisiä sääntöjä ja aikuisten ohjeita.

2.Käyttäydyn kohteliaasti, ystävällisesti ja rehellisesti. Muistan tervehtiä ja kiittää.

3.Huolehdin, että ympäristö pysyy viihtyisänä ja rauhallisena.

4.Jos huomaan kiusaamista, ilmoitan siitä välittömästi aikuiselle.

**Opiskelu:**

1.Annan työrauhan kaikille.

2.Suoritan tehtävät ohjeiden mukaan tunnollisesti.

3.Huolehdin omien ja yhteisten tavaroiden sekä tilojen siisteydestä ja järjestyksestä.

4.Oppilaat voivat käyttää opettajan luvalla omaa digitaalilaitetta, esim. puhelinta. Koulu ei vastaa oppilaan omista laitteista eikä koulu velvoita käyttämään omia laitteita. Puhelimia ja muita digilaitteita säilytetään koulupäivän ajan äänettömänä omassa repussa.

5. Oppilaalla on oppivelvollisuuslain mukainen velvollisuus käydä koulua, ellei hänelle ole myönnetty lupaa poissaoloon. 1-5 päivän poissaolon myöntää luokanopettaja ja sitä pidemmän poissaolon koulunjohtaja. Poissaoloajan koulutehtävistä vastaa huoltaja.

**Välitunnit:**

1.Vietän välitunnit ulkona koulun välituntialueella.

2.En kiusaa ketään ja kunnioitan toisen koskemattomuutta!

3.Pihavälineitä käytän sääntöjen mukaisesti.

4.Kukkulan kuningas-leikki ja lumipallojen heitto on kielletty.

**Kouluruokailu:**

1.Ennen ruokailua pesen kädet.

2.Siirryn ruokailuun ja poistun sieltä rauhallisesti.

3.Ruokailen rauhallisesti hyviä tapoja noudattaen.

**Koulumatkat:**

1.Olen hyvä kaveri myös koulumatkalla.

2.Noudatan liikennesääntöjä koulumatkoilla.

3.Käyttäydyn hyvin koulutaksissa ja sitä odottaessani, noudatan aikuisen antamia ohjeita.

**Muuta:**

1.Huolehdin henkilökohtaisista tavaroistani ja yhteisestä omaisuudesta.

2.En kajoa toisten omaisuuteen.

3.Vahingoista ilmoitan koulun henkilökunnalle.

4.Korvaan aiheuttamani vahingon.

5.Kunnioitan yksityisyyden suojaa.

6. Vaarallisten esineiden ja aineiden tuominen kouluun on kielletty.

Oppilasta, joka rikkoo järjestyssääntöjä, rangaistaan PL 36 §:ssä mainittujen seuraamusten ja menettelyjen mukaisesti.

**Järjestyssääntöjen seuranta ja tarkistaminen**

Järjestyssäännöt käydään läpi lukuvuoden alkaessa ja tarpeen mukaan, ja ne ovat nähtävissä koulun ilmoitustaululla ja koulun kotisivuilla.

Käsitelty:

oppilaiden kanssa oppitunneilla 8/2023

OHR-ryhmässä 8/2023

tiedotettu vanhempainillassa ja tiedotteissa huoltajille elo – ja syyskuussa 2023